b'\n_START_ARTICLE_\nSenov\xc4\x97s Graikijos architekt\xc5\xabra\n_START_SECTION_\nHomerinis laikotarpis\n_START_PARAGRAPH_\n\xc5\xa0iuo laikotarpiu dor\xc4\x97nai persikrausto i\xc5\xa1 \xc5\xa1iaures Mik\xc4\x97n\xc5\xb3 kaln\xc5\xb3 ir perima dal\xc4\xaf graik\xc5\xb3 pasaul\xc4\x97vaizd\xc5\xbeio, mitologij\xc4\x85 ir megeron\xc4\x85 (b\xc5\xabst\xc4\x85\xc2\xa0\xe2\x80\x93 \xc5\xa1ventykl\xc4\x85), ir i\xc5\xa1 jo i\xc5\xa1vysto naujus \xc5\xa1ventykl\xc5\xb3 tipus.\n_START_SECTION_\nDor\xc4\x97ninis orderis\n_START_PARAGRAPH_\nDor\xc4\x97ninio orderio kolonos stiebas neturi baz\xc4\x97s, kaneli\xc5\xabros a\xc5\xa1trios. Kapitelis sudarytas i\xc5\xa1 abako ir echinos. Ant kolon\xc5\xb3 dedamas konstruktyvi sija\xc2\xa0\xe2\x80\x93 architravas. Vir\xc5\xa1 jo frizas, kuris buvo puo\xc5\xa1tas triglifais (i\xc5\xa1lik\xc4\x99 i\xc5\xa1 t\xc5\xb3 laik\xc5\xb3, kai kolonos dar buvo medin\xc4\x97s, jie neleisdavo vandeniui teketi per kolon\xc4\x85) ir metopomis. Po triglifais yra \xc5\xa1e\xc5\xa1i trikampio formos gutai, vaizduojantys vandens la\xc5\xa1us. Vir\xc5\xa1 frizo yra karnizas, jis turi sym\xc4\x85 (\xc4\xaflenkim\xc4\x85, kuris neleid\xc5\xbeia lietaus vandeniui b\xc4\x97gti per sien\xc4\x85). Frizas, karnizas ir architravas sudaro antablement\xc4\x85. Ant antablemento yra medin\xc4\x97 konstrukcija, o ant jos stogas dengtas \xc4\x8derp\xc4\x97mis. \xc5\xa0is orderis buvo sukurtas per Homerin\xc4\xaf laikotarp\xc4\xaf.\n_START_SECTION_\nJon\xc4\x97ninis orderis\n_START_PARAGRAPH_\nJis yra kitokio modulio, stovi ant stilobato, turi \xe2\x80\x9espyruokliuojan\xc4\x8di\xc4\x85\xe2\x80\x9c baz\xc4\x99 ir kaneli\xc5\xabr\xc4\x85 su takeliais. Jon\xc4\x97nin\xc4\x97s kolonos stiebo entaz\xc4\x97 daug ma\xc5\xbeesn\xc4\x97, o kapitelis su voliutomis. Architravas turi padalinimus. Frizas puo\xc5\xa1tas i\xc5\xa1tisa reljef\xc5\xb3 juosta. Karnizas su syma. Voliutos i\xc5\xa1 prad\xc5\xbei\xc5\xb3 buvo tik i\xc5\xa1 fasadin\xc4\x97s pus\xc4\x97s. Ryt\xc5\xb3 kra\xc5\xa1tuose reljefin\xc4\x97 juosta yra ir prie baz\xc4\x97s. \xc5\xa0is orderis buvo sukurtas per Klasikin\xc4\xaf laikotarp\xc4\xaf.\n_START_SECTION_\nKorintinis orderis\n_START_PARAGRAPH_\nJo kolonos stiebas yra auk\xc5\xa1\xc4\x8diausias i\xc5\xa1 vis\xc5\xb3 orderi\xc5\xb3, baz\xc4\x97 lengvesn\xc4\x97. Stiebo kaneli\xc5\xabros su takeliais, o entaz\xc4\x97 ne\xc5\xbeymi. Kapitelis i\xc5\xa1 stilizuoto akanto lap\xc5\xb3 krep\xc5\xa1elio. Architravas siauresnis, sudalintas \xc4\xaf tris dalis. Frizas taip pat siauresnis su reljefine juosta. Karnizo apa\xc4\x8dioje yra dantukai. Tai puo\xc5\xa1niausias orderis. \xc5\xa0is orderis buvo sukurtas per Helenizmo epoch\xc4\x85._NEWLINE_Pagal \xc5\xa1iuos orderius pastatai charakterizuojami \xc4\xaf moteri\xc5\xa1kus ir vyri\xc5\xa1kus. Kartais orderiai derinami tarpusavyje (pvz., Apolono \xc5\xa1ventykla, turi visus tris orderius)_NEWLINE_Dor\xc4\x97ninis orderis labiausiai i\xc5\xa1plit\xc4\x99s Peloponese, Italijoje, Sicilijoje. Jon\xc4\x97ninis\xc2\xa0\xe2\x80\x93 Ma\xc5\xbeojoje Azijoje, Artimuosiuose Rytuose.\n_START_SECTION_\nAnkstyvoji klasika\n_START_PARAGRAPH_\nPrasideda karo laiku. \xc5\xa0is laikotarpis\xc2\xa0\xe2\x80\x93 tai ie\xc5\xa1kojimai, kaip panaudoti mitologij\xc4\x85 ir skulpt\xc5\xabrines formas. At\xc4\x97n\xc4\x97s \xc5\xa1ventykla Egino saloje turi \xc5\xa1e\xc5\xa1i\xc5\xb3 kolon\xc5\xb3 peripter\xc4\xaf, vyri\xc5\xa1k\xc4\x85 (dor\xc4\x97nin\xc4\xaf) order\xc4\xaf, kolonos gan grak\xc5\xa1\xc4\x8dios._NEWLINE_Dzeuso \xc5\xa1ventykloje naudojamas aukso pj\xc5\xabvis, i\xc5\xa1sprend\xc5\xbeiamos ilgio, plo\xc4\x8dio proporcijos, atsiranda \xc5\xa1e\xc5\xa1i\xc5\xb3 kolon\xc5\xb3 peripterio pastatas, platinama centrin\xc4\x97 nava (ten penkiolikos metr\xc5\xb3 Dzeuso statula), skirtingas rytinio ir vakarinio fronton\xc5\xb3 apipavidalinimas. Vakariniame fasade vaizduojamas Apolonas, stebintis graik\xc5\xb3 kov\xc4\x85 su kentaurais, rytiniame\xc2\xa0\xe2\x80\x93 Pilopso ir Anomajo imtyn\xc4\x97s, nuo kuri\xc5\xb3 prasid\xc4\x97jo Olimpin\xc4\x97s \xc5\xbeaidyn\xc4\x97s.\n_START_SECTION_\nAuk\xc5\xa1toji klasika\n_START_PARAGRAPH_\nPrasid\xc4\x97jo po At\xc4\x97n\xc5\xb3 sukilimo, valdant Perikletui. At\xc4\x97n\xc5\xb3 architektas Fidijas ant At\xc4\x97n\xc5\xb3 kalvos stato Akropol\xc4\xaf, deivei At\xc4\x97nei skirt\xc4\x85 \xc5\xa1ventykl\xc4\x85\xc2\xa0\xe2\x80\x93 Partenon\xc4\x85. Jis tarpusavyje derina orderius. At\xc4\x97n\xc5\xb3 Akropolis pastatytas i\xc5\xa1 \xc4\xafvairi\xc5\xb3 r\xc5\xab\xc5\xa1i\xc5\xb3 marmuro. Kelias, kuriuo eidavo eisena, prasideda propir\xc4\x97jais (vartais, kurie tur\xc4\x97jo atrodyti tvirti), toliau u\xc5\xbe j\xc5\xb3 pinotika ir biblioteka (Dor\xc4\x97ninio orderio), toliau aik\xc5\xa1t\xc4\x97, kurioje Partenonas (su a\xc5\xa1tuoni\xc5\xb3 kolon\xc5\xb3 peripteriu, naudojamas aukso pj\xc5\xabvis). Partenono fasade Poseidono ir At\xc4\x97n\xc4\x97s mitas. Vir\xc5\xa1 kolon\xc5\xb3 pastat\xc4\x85 juosia dvylikos metr\xc5\xb3 auk\xc5\xa1\xc4\x8dio reljefinis frizas. Partenono architektai\xc2\xa0\xe2\x80\x93 Ichtinas ir Kalichratas.\n_START_SECTION_\nGraik\xc5\xb3 v\xc4\x97lyvoji klasika\n_START_PARAGRAPH_\nPrasideda kriz\xc4\x97s laikotarpiu. Tuo metu i\xc5\xa1auga Sparta, Perikl\xc4\xaf nu\xc5\xa1alina nuo vadovavimo. Kyla Peloponeso karas, aplinka tampa nestabili. Graik\xc5\xb3 architektus domina visuomenin\xc4\x97s paskirties pastatai (gimnazijos, sporto mokyklos, teatrai, bibliotekos ir t. t.) Teatrai kilo i\xc5\xa1 Dioniso \xc5\xa1ven\xc4\x8di\xc5\xb3. Teatrai statomi ant puslankiu i\xc5\xa1sid\xc4\x97s\xc4\x8diusi\xc5\xb3 kalv\xc5\xb3. Teatr\xc4\x85 sudaro teatronas (\xc5\xbei\xc5\xabrov\xc5\xb3 vietos, i\xc5\xa1d\xc4\x97liotos puslankiu), archesa (teatro centre) ir skena (jau v\xc4\x97liau pastatyta aktoriams persirengti su trimis durimis, u\xc5\xbedaranti vis\xc4\x85 teatro erdv\xc4\x99). Statomi memorialiniai paminklai: mauzolos, mauzoliejai\xc2\xa0\xe2\x80\x93 monumental\xc5\xabs antkapiniai pastatai. Pirmasis mauzoliejus buvo pastatytas Mauzolai, tai Halikrato mauzoliejus.\n_START_SECTION_\nHelenistinis laikotarpis\n_START_PARAGRAPH_\nPaspart\xc4\x97jus ekonominei raidai, d\xc4\x97l atsiradusi\xc5\xb3 nauj\xc5\xb3 kolonij\xc5\xb3, \xc4\xaf kurias buvo eksportuojamos graik\xc5\xb3 prek\xc4\x97s, prekybini\xc5\xb3 keli\xc5\xb3 sankirtose kuriasi nauji miestai. Juose diegiama hipodamin\xc4\x97 sistema. \xc4\xae miest\xc4\x85 ateinantys keliai gr\xc4\xafsti, kvartalai sutvarkyti tiksliai. Miesto centr\xc4\x85 sudaro agora\xc2\xa0\xe2\x80\x93 turgaus aik\xc5\xa1t\xc4\x97 apjuosta kolonomis su stojomis (stogin\xc4\x97mis). Statomos bibliotekos ir kiti visuomeniniai pastatai, sudarantys miesto centr\xc4\x85. D\xc4\x97l geografin\xc4\x97s pad\xc4\x97ties ir nauding\xc5\xb3j\xc5\xb3 i\xc5\xa1kasen\xc5\xb3 skirtum\xc5\xb3 kei\xc4\x8diasi med\xc5\xbeiagos, i\xc5\xa1 kuri\xc5\xb3 statomi orderiniai pastatai. Ypatingai i\xc5\xa1plinta perestiliniai kiemai. Architekt\xc5\xabroje pritaikomi moksliniai pasiekimai. Milito bulefterijus\xc2\xa0\xe2\x80\x93 turi Rytam b\xc5\xabding\xc4\x85 altori\xc5\xb3, teatron\xc4\x85, susirinkim\xc5\xb3 sal\xc4\x99, primena antiprostilinio tipo \xc5\xa1ventov\xc4\x99. Aleksandrija pertvarkoma pagal hipodamin\xc4\x99 sistem\xc4\x85. Atsiranda parko teritorijos. Faroso bok\xc5\xa1tas\xc2\xa0\xe2\x80\x93 \xc5\xa1vyturys, egiptieti\xc5\xa1ko dyd\xc5\xbeio, nors naudojama orderin\xc4\x97 sistema.'